Ante

For mannsnavnet, se Ante (navn).

Ante er en norsk spillefilm og familieserie på seks episoder som ble vist på NRK Fjernsynet første gang i 1975. Filmversjonen ble produsert av de samme opptakene og utgitt i 1976. Produsent var Centralfilm AS og NRKs ​barne- og ungdomsavdeling.VG - Og samisk virkelighet (04.01.1975, s.46) Serien handler om samegutten Ante og hans problemer med å passe inn på en norsk skole i Kautokeino. Tematisk omhandler Ante minoritetsgruppers problemer på en måte som passer barn og unge. Den kan også tolkes som en samfunnsmessig kritikk av fornorskning av samer.VG - Verdsnessuksess for same-serie, og før den er ferdig (27.12.1973, s.37)

Vi møter Ante igjen ved kysten sammen med den lille reinsdyrflokken hans. Den er nå på sommerbeite. Ante er på dette tidspunkt den eneste i familien som har reinsdyr. Faren har solgt dyra sine og har tatt arbeid i ei gruve.

Ante ble en kunstnerisk suksess i 1970-årene og ble solgt til 23 land. Men for produsenten Centralfilm AS ble likevel ikke dette noen økonomisk suksess. Den har blitt sendt i reprise flere ganger: Blant annet i 1977, 1982VG - TV i dag (09.01.1982) og 1987.

Bakgrunnen for produksjonen
Produsenten hadde i forkant av produksjonen inngått avtale med NRK, og produsent Knut-Jørgen Erichsen besøkte internasjonale film- og fjernsynsmesser og undersøkte vilkårene for hvordan man selger og kjøper TV-program og filmer, og til hvilke priser. Den gang var ikke dette vanlig praksis i Norge. Han tok kontakt med TV-selskaper i flere land, blant annet i Norden og Storbritannia, og produksjonsselskapet laget grundige kalkyler. Kalkylen viste at om man klarte å selge til 20 land, ville en slik serie gi inntjening. Derved startet de opp.

Det ble produsert både film og serie, og serien ble så presentert for utenlandske selskap. BBC var en av 23 kringkastere som kjøpte serien, til 10 prosent av salgskalkylen. 1970-årene var tøffe økonomisk for filmprodusenter. Centralfilm AS sto bak to dristige prosjekt i dette tiåret. Det var Ante og Ragnarock. Sistnevnte ble en dundrende økonomisk nedtur for Centralfilm AS. Begge prosjektene tappet selskapet for ressurser, og bidro til at de ikke satset særlig aktivt på denne type film igjen. De gikk tilbake til reklamefilmproduksjon.

Ifølge manusforfatter Dahl var intensjonen å lage en skildring innenfra den samiske kulturen. Han mente at tidligere filmer og produksjoner om samene har vært sett utenfra og laget av utenforstående. Dahl mente at i Ante stod samene selv i sentrum, og at den norske kulturen opptrer i en bi-rolle. Han fortalte videre at serien ble laget i samarbeid med ham selv og samene.

Senhøsten 1973 viste Centralfilm en trailer av filmen på en salgs- og innkjøpsmesse i Milano. Responsen var god, og 14 land bestilte første episode av serien. Innspillingen av serien hadde på det tidspunktet bare så vidt begynt. Allerede i april 1974 (mens den var under innspilling) ble seriens hovedperson fremstilt som en verdensstjerne av VG.

Innspillingene startet senhøsten 1973 og ble avsluttet i oktober 1974.VG - Sverre (10) blir verdensstjerne (01.04.1974, s.7)  Deler av serien/filmen ble tatt opp i Berlevåg, med lokale innbyggere som statister.

 Skuespillere 
RollenavnSkuespillerAnteSverre PorsangerFarenNils UtsiMorenEllen Anne BuljoPerRasmus SombyPers farOdd AstrupHenrik MaggaJohan Henrik BuljoIsaksenSigmund Sæverud

Produksjonsstab

 Serien ble laget etter et manuskript av Tor Edvin Dahl
 Personinstruktør: Nils Utsi
 Musikk: Kjell Karlsen
 Regi: Arvid Skauge
 Produksjonsleder: Lillemor Breien
 Konsulent: Rolf Riktor

 Sang 
Låten «Ante» ble fremført av Ellen Anne Buljo med Kjell Karlsens orkester. Den ble også utgitt på singlen Polydor 2052 107.Ellen Anna Buljo / Kjell Karlsens Orkester - Ante / Lapplandsminner (7") at Discogs Sangen lå på den norske VG-lista i 14 uker i 1975, deriblant på en andreplass i fem uker. Låten «Eadni Nieida» fra serien ble også en relativt stor hit i heavy metal-versjon for den samiske heavy metal-gruppa Intrigue.norewgiancharts.com - Ellen- Anna Buljo - Ante

 Restaurert i 2009 
Nasjonalbiblioteket restaurerte i 2009 filmene Ante og Ragnarock. Første visning av Ante skjedde i Tromsø under Tromsø Internasjonale Filmfestival. Arvid Skauge var sentral i å berge filmarkivet til Centralfilm AS, og en pådriver for restaureringen av Ante ved Nasjonalbiblioteket.

 Referanser 

Eksterne lenker
Serien på NRK Nett-TV

Kategori:Norske miniserier
Kategori:Norske barneserier
Kategori:Norske dramaserier
Kategori:TV-produksjoner på NRK
Kategori:Norske TV-produksjoner fra 1970-årene
Kategori:Filmhistorie
Kategori:Norske dramafilmer
Kategori:Norske barnefilmer
Kategori:Samiske filmer
Kategori:Filmer fra 1976